Nykanor Onatskyi

Nykanor Onatskyi,  (9. tammikuuta 1875 Homenkove, Pultavan kuvernementti – 23. marraskuuta 1937 Pultava) oli ukrainalainen museonjohtaja, taidemaalari ja runoilija. Opiskeltuaan 1900–1905 Odessan taidekoulussa ja sen jälkeen 1905 Ilja Repinin oppilaana Pietarin taideakatemian taidekoulussa hän työskenteli piirustuksenopettajana Lebedynin (1906–1913) ja Sumyn kouluissa.

Onatskyi perusti Sumyn taidemuseon ja toimi sen johtajana 1920–1933. Museo on sittemmin nimetty hänen mukaansa.Sumy Ukraine Guide Book  s. 32, 53  Hän johti Pultavan paikallismuseota 1933–1937. Hän liittyi 1929 Kommunistisen Ukrainan taiteilijaliittoon. Hänen värikkäät ja realistiset maalauksensa esittävät lähinnä maisemia ('Kuutamoyö', 1908, 'Auringonkukkia', 1916, ja 'Heinärukoja', 1933) ja maalasi myös asetelmia ('Syreenit', 1935). Hänen runojaan ilmestyi Ridnyi Krai -lehdessä ja antologioissa. Hän kirjoitti myös näytelmiä.

NKVD pidätti Onatskyin 1934, 1935 ja 1937. Häntä syytettiin "vastavallankumouksellisesta toiminnasta", ja hänet teloitettiin.

Lähteet

Luokka:Ukrainalaiset taidemaalarit
Luokka:Ukrainalaiset runoilijat
Luokka:Museonjohtajat
Luokka:Stalinin vainoissa kuolleet
Luokka:Vuonna 1875 syntyneet
Luokka:Vuonna 1937 kuolleet